**Johann Jakob Kaup**, nado o 10 de abril de 1803 en Darmstadt, capital do Landgraviato de Hessen-Darmstadt, Sacro Imperio Romano-Xermánico (hoxe no *Land* de Hessen), e finado o 4 de xullo de 1873 na mesma cidade, foi un paleontólogo e naturalista alemán.

Traxectoria
-----------

Pentagrama de Kaup que representa 
a estrutura da familia dos córvidos.
Estudou en Gotinga, en Heidelberg e, durante dous anos. en Leiden, cidade na que comezou a dedicarlle a súa atención aos anfibios a aos peixes.

Logo regresou á súa cidade natal para traballar como asistente nun museo, onde, en 1840, sería o seu inspector.

En 1829 publicou *Skizze zur Entwickelungsgeschichte der europäischen Thierwelt* ("Bosquexo da historia do desenvolvemento da fauna europea"), obra na que describiu o mundo animal como unha entidade desenvolvida en escala de menor a maior, desde os anfibios, pasando polas aves até as aves de rapina. Pero posteriormente renegou a súa propia obra, considerándoa unha indiscreción propia da súa xuventude. Porén, tamén manifestouse en desacordo coas ideas expresadas por Charles Darwin na súa obra cumio, *A orixe das especies*.

Os grandes depósitos de fósiles que se encontraban nos arredores de Darmstadt déronlle a oportunidade para realizar estudos paleontolóxicos, cos que acadou unha considerábel reputación grazas á publicación da súa obra *Beiträge zur näheren Kenntniss der urweltlichen Säugethiere* (1855–1862). Tamén escribiu *Classification der Säugethiere und Vögel* (1844) e, xunto a Heinrich Georg Bronn, *Die Gavial-artigen Reste aus dem Lias* (1842–1844).

Faleceu na súa cidade natal, Darmstadt, o 4 de xullo de 1873.

Importancia na paleontoloxía
----------------------------

Un incidente particularmente importante na historia da paleontoloxía involucra a Kaup. En 1854 comprou o mastodonte americano encontrado en 1799 no condado de Orange, estado de Nova York. Este foi o mastodonte que sería inmortalizado na pintura de Charles Willson Peale que representa a escavación de 1801 (a pintura foi realizada entre 1806 e 1808). Este animal estivo en exposición durante varios anos no Museo de Peale, e actualmente pode apreciarse en Darmstadt. Este mastodonte é o primeiro exemplar completo que se encontroo nos Estados Unidos, e é o segundo animal fósil que se exhibiu en toda a historia.

Algunhas publicacións
---------------------

* 1829 - *Skizze zur Entwickelungsgeschichte der europäischen Thierwelt*.
* 1832 - *Neuen Jahrbuch für Mineralogie, Geognosie und Petrefaktenkunde*.
* 1842-1844 - *Die Gavial-artigen Reste aus dem Lias*. (En colaboración con Heinrich Georg Bronn)
* 1844 - *Classification der Säugethiere und Vögel*.
* 1855-1862 - *Beiträge zur näheren Kenntniss der urweltlichen Säugethiere*.

Abreviatura
-----------

A abreviatura **Kaup** emprégase para indicar a Johann Jakob Kaup como autoridade na descrición e taxonomía en zooloxía.

Notas
-----

1. ↑  George Gaylord Simpson and H. Tobien (1954): "The Rediscovery of Peale's Mastodon", *Proceedings of the American Philosophical Society* **98** (4).

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Johann Jakob Kaup Modificar a ligazón no Wikidata*** |

### Bibliografía

* Este artigo é unha obra derivada da edición de 1911 da *Encyclopædia Britannica*, dispoñíbel sen restricións coñecidas de dereito de autor. Esta obra derivada encóntrase dispoñíbel baixo as licenzas GNU Free Documentation License e Creative Commons Atribución-CompartirIgual 3.0 Unported.

### Ligazóns externas

* Georg Heldmann Kaup, Johann Jakob. En: *Neue Deutsche Biographie (NDB)*. Vol. 11, Duncker & Humblot, Berlin 1977, pp. 369 f.

|  |  |
| --- | --- |
| Control de autoridades | 
* Wd: Q31651
* WorldCat
* VIAF: 47556903
* BIBSYS: 3028677
* CERL: cnp00586405
* CiNii: DA12396532
* DeutscheBio: 118721321
* FAST: 200680
* GND: 118721321
* ISNI: 0000 0000 8380 1786
* LCCN: n87834430
* Leopoldina: 4561
* NLG: 250706
* NTA: 071561218
* OL: OL4927998A
* SNAC: w61d5dm6
* SUDOC: 152290494
* TePapa: 45111

 |